খোশবাজার ছালেহীয়া দারুচ্ছুন্নাত কামিল মাদরাসা
খোশবাজার ছালেহীয়া দারুচ্ছুন্নাত কামিল মাদরাসা বাংলাদেশের ঠাকুরগাঁও জেলায় মুজাবর্ণী সরকারপাড়া মৌজায় অবস্থিত স্বনামধন্য একটি আলিয়া মাদ্রাসা। ঠাকুরগাঁও জেলার ভূল্লী থানা হতে ২ কিলোমিটার উত্তরে ঢাকা-পঞ্চগড় মহাসড়ক সংলগ্ন প্রায় সাত একর জমির উপর মাদরাসাটির অবস্থান। প্রতিবছর জেডিসি, দাখিল ও আলিম পরীক্ষায় মাদরাসাটি ঠাকুরগাঁও জেলার মধ্যে উল্লেখযোগ্য ফলাফল অর্জন করে থাকে। বাংলাদেশ সরকারের শিক্ষামন্ত্রণালয়ের উদ্যোগে অনুষ্ঠিত জেলা পর্যায়ে "জাতীয় শিক্ষা সপ্তাহ" ২০১৭ এবং ২০২৩ শিক্ষাবর্ষে মাদরাসাটি জেলা পর্যায়ে শ্রেষ্ঠ শিক্ষাপ্রতিষ্ঠান হিসেবে নির্বাচিত হয়েছে। মাদরাসার বর্তমান অধ্যক্ষ জনাব আবু নাঈম মুহাঃ আব্দুল্লাহ বিন মাছউদ।